als_Latn dik_Latn sag_Latn
I lindur në qytetin e Gostivarit dhe i formuar si boksier në Zvicër, 35 vjeçari Nuri Seferi të dielën mbrëma do të ketë punë me një boksier serb në palestrën “Boris Trajkovski Arena” të Shkupit.
Edhepse e nisi karrierën në sportin e mundjes, në moshën 16 vjeçare “ndërroi” sportin për t’iu përkushtuar boksit, fillimisht si boksier amator.
Në vitin 2010 Seferi arriti të fitoj titullin kampion në WBO, vetëm 4 muaj më vonë ai përsëri bëri mbrojtjen e titullit në qytetin e tij të lindjes në Gostivar.
Seferi në luftërat e tij kurrë nuk e harron vendin e origjinës, çdoherë kur ai bokson mbi supet e tij ngre lart flamurin shqiptar, edhepse shteti i këtij flamuri (Shqipëria) nuk i’a dha shtetësinë, edhepse ky shtet nuk u kujtua që t’a mbështeste atë në. Zaten kjo edhe ka qenë arsyeja kryesore që Seferi ka caktuar Shkupin si vendin e meçit, si dhuratë për të gjithë fansat e tij në prag të 100 vjetorit të shtetit shqiptar.
Nuri Seferi apo siç njihet ndryshe me nofkën “Tajsoni shqiptar” në një intervistë ekskluzive për portalin Asport, pak orë para meçit kundër serbit Nenad Stankoviç, rrëfen për kundërshtarin e tij, për ofertën e refuzuar nga ana e tij që të përfaqësonte Zvicrën, pasi siç thotë ai “Identiteti im nuk ka çmim”
Asport – Kundërshtari juaj i 7 tetorit është një serb, sa e njihni kundërshtarin edhe çfarë prisni nga ky meç?
Nuri Seferi – Unë mundohem që para çdo meçi ta analizoj kundërshtarin për të kuptuar sadopak mënyrën se si ai bokson dhe sigurisht që nga ky meç pres shumë dhe një fitore të merituar.
Asport – Si dhe kush u’a dha për herë të parë nofkën “Tajsoni shqiptar”
Nuri Seferi – Sinqerisht që kjo nofkë ka ardhur gradualisht,dhe më është vënë nga ato njerëz që mua më kan ndjekur,dhe kanë parë tek unë një të majtë alla Tyson (qeshet). Në fakt në fillim mua më tingëllonte shumë çuditshëm ky epitet, por me kalimin e kohës duke ma përsëritur shumë herë dhe trajnerët e mi ndërkombëtar,kjo nofkë më qëndronte shumë pranë dhe unë e mbaj me kënaqësi.
Asport – Në Shkup mbroni titullin “WBO Europe” sa prisni mbështetje të publikut ?
Nuri Seferi – Si gjithmonë publiku shqiptarë më ka mbështetur pa masë nga të gjitha trevat shqiptare, por dhe nga diaspora. Falë fansave të mi e atyre që kanë besuar tek unë, jam ky që jam sot, dhe janë ata që më frymëzojnë dhe më motivojnë që unë të vazhdoj të eci sa më shumë përpara.
Asport – Kemi informata se ju është refuzuar shtetësia shqiptare, së këndejmi ju është hequr mundësia të garoni për Shqipërinë, ka pasur ndonjë arsyetim nga ana e presidencës?
Nuri Seferi – Mua më vjen shumë keq ta them por nga sheti shqiptar s’kam pasur asnjë lloj mbështetje edhe pse kam trokitur disa herë nëpër dyer, dyer që nuk u hapen kurrë.
Asport – Keni refuzuar ofertën për të garuar nën flamurin e Zvicrës, kur dhe pse?
Nuri Seferi – E kam refuzuar për vite me radhë, sepse oferta për të garuar për flamurin e Zvicrës është edhe tani e vlefshme. Arsyeja është shumë e thjeshtë, unë ndihem shqiptar dhe identitetin tim nuk e shes për asnjë lloj çmimi, nëse do e kisha bërë këtë gjë atëherë nuk do kisha motivacion për të ecur tutje.
Asport – Boksieri serb me të ardhur në Shkup ka pasur sjellje jo të mira, duke mos u bashkuar me grupin e boksierëve tjerë në hotel, çfarë mendoni për këtë gjë?
Nuri Seferi – Kjo është zgjedhja e tij edhepse nuk është aspak e hijshme, sepse një boksier korrekt dhe i mençur në çdo vend të botës bashkohet me grupin e boksierëve në hotel, por ai as nuk ka pranuar që edhe promoterin e kësaj mbrëmje Z. Islam Shaqiri ta pres në aeroport.
Asport – Një porosi për publikun shqiptar, dhe kujt do t’ja dedikoje fitoren eventuale?
Nuri Seferi – Kjo frazë është bërë pak klishe por unë me gjithë zemër fitoren eventuale do t’ia dedikoja publikut shqiptar për 100-Vjetorin e Pavarësisë dhe sigurisht familjes time.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn